SMD

**VSEBINSKO POROČILO O DELU IN IZVEDBI PROGRAMA**

**2022**

|  |
| --- |
| AKTIVNOSTI IZ JAVNEGA PROGRAMA |
| * Ukrepi za zajezitev epidemije covida-19, so se zavlekli še v prvo polovico leta 2022 in zaradi tega Valvasorjeva komisija ni uspela pregledati vse prijavljene projekte in je bila podelitev priznanj prestavljena na Zborovanje v Tolmin. * Celo leto so potekale dejavnosti, ki jih je društvo lahko izvedlo preko spleta. Tako so svoje predstavitve slovenskih muzejev potekale v ponedeljkih, ko so običajno zbirke zaprte in se jih lahko muzealci in ostala zainteresirana javnost udeležil. Prav tako so preko spleta potekala predavanja, ki jih je pripravila ddr. Verena Perko skupno s profesorji iz Hrvaške in Srbije, za študente heritologije, kakor tudi za širšo javnost. * Društvo je v sodelovanju z Tolminskim muzejem pripravilo dvodnevno Zborovanje v Tolminu. Glavno predavanje je imel dr. Nikola Krstovič, ki je sodeloval pri pripravi Zakona o muzejih v Srbiji. Na Zborovanju sta sodelovala tudi državni sekretar Matevž Čelik Vidmar in državna sekretarka dr. Kaja Širok. * V prostorih Kinogledališča, Mestni trg 5 (zraven Tolminskega muzeja), je potekala tudi podelitev Valvasorjevih priznanj. Pri pripravi in izvedbi zborovanja in podelitve Valvasorjevih odličij je sodelovalo osebje Kinogledališča Tolmin. * Srečanje s predstavniki Srbskega muzejskega društva v Beogradu sta se udeležila Aleksandra Nestorovič in ddr. Verena Vidrih Perko. * Za javni program smo porabili sredstva ministrstva v višini 12.757,86 € in del lastnih sredstev v višini 3.189,46 €. |
| Organizacija in izvedba izobraževalnih vsebin |
| V letu 2022 so bili Muzeoforumi obiskani v okviru priporočil NIJZ-a:   * Društvo je pripravilo prvi Muzeoforum s predavateljico Glorio Vallese (umetnostna zgodovinarka), profesorico na Akademiji lepih umetnosti v Benetkah. Predstavila je najnovejše raziskave na področju ikonografije beneških sakralnih spomenikov, s poudarkom na cerkvi sv. Marka. Pri raziskavah so sodelovali astronomi, astrofiziki in arheologi. Predavanje je pomembno, saj nam predstavlja skupen način raziskovanja družboslovnih in naravoslovnih ved. Rezultati raziskave pa nam potrjujejo domneve, da so v preteklih obdobjih umetniki in ostali strokovnjaki obvladali zelo velik spekter znanj in veščin. * Na drugem Muzeoforumu je predaval prof. Attilio Mastrocinque, ki poučuje na Univerzi v Veroni. Je proučevalec rimske arheologije in zgodovine. Njegova najpomembnejša raziskovalna področja so helenistična zgodovina, zgodovina zgodnjega Rima, kulti starih Venetov, rimska religija, magična antična umetnost in rimska arheologija. Prav tako raziskuje magične napise na gemah in kovinskih ploščicah. Od leta 2013 organizira serijo mednarodnih konferenc “Symposia peregrina”. Med drugim se posveča tudi mitraizmu, ena njegovih zadnjih monografij na to temo je izšla letos v seriji BAR, z naslovom *The Mithraic Prophecy*. Njegovo predavanje bo posvečeno antični religiji, misterijem in mitraizmu. * Na tretjem Muzeoforumu je predavala Elvira Mata i Enrich (bivša direktorica Pomorskega muzeja Barcelona), kjer je predstavila muzej in pomorsko dediščino, ki jo ta hrani. Osredotočila se je na restavriranje in vzdrževanje plovil, ki so še vedno v funkciji. Pomorski muzej Barcelona iman deset plovil, ki imajo vse licence za plovbo in jih uporabljajo za pedagoške programe, kakor tudi za promocijo samega muzeja.   **• Regionalno izobraževanje** –  **predstavitve muzejev,** je običajno potekalo v ponedeljkih**.**     * Tudi v prvi polovici leta 2022 je bilo zaradi pandemije »covida 19« otežkočeno delo na vseh področij v drugi polovici pa se je stanje normaliziralo. Velika večina zborovanj, kongresov in okroglih miz je odpadlo, ali je potekalo preko spletnih platform, kot npr. Mednarodni kongres »Best in Heritage« v Dubrovniku.      |  |  |  |  |  | | --- | --- | --- | --- | --- | | **naslov realizirane enote** | **naslov predavanja/srečanja** | **predavatelj** | **kraj in termin** | **število udeležencev** | | Muzeoforum 1,  Muzeoforum 2  Muzeoforum 3 | Ikonografija iz 13. stoletja na glavnem portalu bazilike sv. Marka v Benetkah, povezana z astronomijo.  The Mithraic Prophecy  Pomorski muzej Barcelona in njegova tehnična dediščina. | Gloria Vallese  Attilo Mastrocinque  Elvira Mata i Enrich | Ljubljana, NMS – Metelkova, 21. 3. 2022, tudi spletno – posnetek na SMD spletni strani.  Ljubljana, NMS – Metelkova, 20. 6. 2022, tudi spletno – posnetek na SMD spletni strani.  Muzej novejše in sodobne zgodovine,  1.3. 2023 | 15  25  25 | | Regionalno izobraževanje | Predstavitve slovenskih muzejev | Ddr. Verena Vidrih Perko, Petra Stipančić | Ob ponedeljkih | okoli 520 | |
| Promocijske dejavnosti |
| **1.Valvasorjeva odličja**  **Podelitev Valvasorjevih odličij za leto 2021, je potekalo 23. 9. 2022 v Tolminu (Kinogledališče Tolmin, Mestni trg 5) v sodelovanju z Tolminskim muzejem in Kinogledališčem Tolmin.**  Slovensko muzejsko društvo podeljuje: **Valvasorjevo nagrado za življenjsko delo** za izredno pomembno življenjsko delo na področju muzejstva in za izjemne prispevke pri ohranjanju, predstavljanju in popularizaciji premične naravne in kulturne dediščine na matičnem ozemlju in v zamejstvu; **Valvasorjevo nagrado za tri projekte v preteklem letu** muzejskim delavcemza enkratne izjemne dosežke v muzejstvu, ki so sad enoletnih ali večletnih izvirnih strokovnih dosežkov; **Častno Valvasorjevo priznanje** za posebne zasluge pri popularizaciji muzejstva in varstvu premične naravne in kulturne dediščine, za pomembne donacije muzejem in galerijam ter za zasluge pri razvoju muzejstva; **Diplomo SMD** organizacijam n posameznikom s področja gospodarstva za zasluge pri realizaciji muzejskih projektov, donatorstvo in sponzorstvo in **Valvasorjev nagelj**, ki SMD podeljuje na predlog Komisije za podeljevanja za projekte s poudarkom na socialni empatiji.  Društvo je za leto 2021 podelilo v obliki listin že petindvajsetič. Podelitve se je udeležilo okoli 120 oseb.  **Valvasorjevo nagrado za življenjsko delo**  je prejela**:**   1. mag. Alenka Domjan   **ValvasorjevE nagradE ZA LETO 2021** so prejeli:   1. Mag. Janez Polajnar in mag. Tamara Bregar, za občasno razstavo: »Rdeče in črno, Evropa na Ljubljanskem kongresu 1821«. 2. Andreja Brancelj Bednaršek, dr. Milček Komelj, dr. Marko Kambič, dr. Nina Gale, Marko Košir, Mateja Černič, Leon Gregorčič, Jurij Kocuvan, Alenka Misija, za stalno razstavo: Ljubiteljev zaklad – Zbirka dr. Vinka Kambiča in primadone Vilme Bukovec. 3. Valvasorjeva nagrada za enkratne dosežke: dr. Petra Bole s sodelavci, za novo stalno razstavo v Čebelarskem muzeju: »Živeti skupaj. O čebeli in človeku«.   **ČASTNO VALVASORJEVO PRIZNANJE so prejeli:**   1. Mitski park Rodik (Občina Hrepelje – Kozina) 2. Peter Cigler, prostovoljec v Dolenjskem muzeju Novo mesto 3. dr. Gušan Kogoj, za ureditev zbirke geodetskih inštrumentov na UL FGG. 4. Blaž Brodnjak, za aktivno prizadevanje pri vlaganju v zaščito, predstavljanje in promoviranje slovenske kulturne dediščine ter mecenstvo kot del trajnostne strategije NLB.   **VALVASORJEV NAGELJ** so prejeli:  Safet Zec, Polona Senčar, Nives Marvin, Ljudmila Sinkovič, Mira Ličen: za razstavo Safeta Zeca: Exodus in objemi.  Podelitev Valvasorjevih odličij je bila predvidena 18. maja 2022 v prostorih Narodne galerije, vendar je bila zaradi pandemije prestavljena na september v Tolmin.  XXI. Zborovanje SMD, 23. in 24. september 2022  V sodelovanju z Tolminskim muzejem in Kinogledališčem Tolmin je SMD pripravilo Zborovanje v Tominu. Na zborovanju pa je potekala okrogla miza »Muzeji in muzejska zakonodaja – Kako do muzejskega zakona?«. Na okrogli mizi sta sodelovali Alenka Černelič Krošelj (SMS) in dr. Kaja Širok (ICOM-Slovenija).  **Spletna stran**  Društvo redno skrbi za ažuriranje spletne strani www.smd-drustvo.si , ki je zelo učinkovito komunikacijsko sredstvo za tekoče obveščanje članov in širše javnosti. Omogoča transparentnost delovanja društva in pridobivanje najnovejših podatkov o njegovi aktivnostih. |
| Izdajanje publikacij s področja kulturne dediščine |
| 1. Brošura : Valvasorjeve nagrade, priznanja in diplome za leto 2021. 2. Zbornik: Muzeji in muzejska zakonodaja |
|  |
|  |
|  |
| **OBČNI ZBOR** |
| Občni zbor:   * 28. marec 2022, NMS, Ljubljana |
| **SESTANKI IO** |
| Člani IO SMD (mag. Aleksandra Nestorovič, dr. Marija Počivavšek, Irena Marušič, Petra Stipančić, ddr. Verena Vidrih Perko – podpredsednica in dr. Flavio Bonin – predsednik) so se v 2022 sestali na 5 sejah. |
| **ČLANSTVO** |
| V 2022 je bilo registriranih *1.133 članov, od tega 342 rednih članov in 791 ljubiteljev.* |

**Računovodsko poročilo Slovenskega muzejskega društva**

**Pojasnila k izkazom za leto 2022**

Slovensko muzejsko društvo je v preteklem letu pri svojem poslovanju uporabljalo Zakon o društvih, Zakon o davku od dohodkov pravnih oseb, Pravilnik o opredelitvi pridobitne in nepridobitne dejavnosti, Zakon o dohodnini, Zakon o davčnem postopku, Pravilnik o načinu in stopnjah odpisa neopredmetenih dolgoročnih sredstev in opredmetenih osnovnih sredstev ter Statut SMD z dne 23.8.2018. Vodenje poslovnih knjig in sestavo letnega poročila je društvo opravilo v skladu s Slovenskim računovodskim standardom 33 za društva. SMD ni zavezano k reviziji računovodskih izkazov.

V Statutu SMD je opredeljeno njegovo financiranje, poraba presežka prihodkov, način pridobivanja in odtujevanja premičnega in nepremičnega premoženja, kot tudi določba o ločenem izkazovanju prihodkov pridobitne dejavnosti.

Prihodki pridobitne dejavnosti se v knjigovodstvu ločeno spremljajo in so tudi jasno določljivi (tudi za potrebe davka od dohodka), odhodki pridobitne dejavnosti pa niso neposredno vezani na prihodke pridobitne dejavnosti. Za razmejevanje odhodkov se zato uporablja sodilo razmerja med vsemi prihodki in pridobitnimi prihodki. Kot pridobitne prihodke se štejejo vsa doplačila članov ter kotizacije za ekskurzijo, muzejske igre in zborovanje muzealcev ter drugi prihodki (npr. posek gozda).

Poslovanje društva v letu 2022 je pregledal Nadzorni odbor dne \_\_\_\_\_\_\_\_.

Disciplinski organ društva se v preteklem letu ni sestal.

**Bilanca stanja**



Med osnovnimi sredstvi Slovensko muzejsko društvo izkazuje nepremičnine, in sicer zemljišče na Bledu s sedanjo vrednostjo 21.249 EUR in zgradbo Dom muzealcev Bled po sedanji vrednosti 221.725,11 EUR. Oprema in drobni inventar sta v celoti odpisana.

Med kratkoročnimi sredstvi društvo izkazuje le denarna sredstva na računu in kratkoročne terjatve. Denarna sredstva na računu na dan 31.12.2021 znašajo 2.845,15 EUR.

Kratkoročne terjatve so na dan 31.12.2021 bistveno nižje kot v preteklem letu. Razlog je napaka Ministrstva za kulturo v letu 2020, ko dotacija ni bila pravočasno izplačana pred zaključkom leta, zato je društvo izkazovalo pomembno terjatev v višini 12.770 EUR. Ta je bila poravnana v januarju 2021 (v letu 2021 je bila terjatev do MK poravnana v decembru 2021). Društvo izkazuje le terjatev v višini 54 EUR iz naslova članarine, ki je bila že poplačana v letu 2022.

Kratkoročne obveznosti predstavljajo le obveznosti do dobaviteljev v višini 361,78 EUR in zajemajo običajne poslovne obveznosti, ki niso zapadle. V primerjavi z letom 2020 so obveznosti bistveno nižje, saj je bila posledica zamude pri plačilu dotacije MK tudi nezmožnost plačila obveznosti (Valvasorjeve nagrade,…), ki so bile nato poravnane takoj po prejemu dotacije v začetku leta 2021.

Društvo v letu 2021 ne izkazuje več pasivnih časovnih razmejitev, saj je v celoti zaključilo zaostali program leta 2020, in sicer tisk knjige Uvod v muzeologijo, za kar je v prihodke preneslo celotno vrednost oblikovanih razmejitev v višini 1.013,88 EUR. V letu 2021 razmejitve niso bile oblikovane.

Društveni sklad znaša ob zaključku poslovnega leta 245.511,68 EUR in se je glede na preteklo leto zmanjšal zaradi negativnega poslovnega izida po obdavčitvi v višini 794,79 EUR.

Zalog trgovskega materiala društvo nima.

**Izkaz poslovnega izida in davek od dohodka pravnih oseb**

Prihodki leta 2021 so 6% nižji kot leto poprej, od tega so nepridobitni prihodki iz dejavnosti nižji za 12%, ponovno so pa izkazani pridobitni prihodki.

Najvišjo postavko prihodkov iz dejavnosti predstavlja dotacija MK za izvedbo letnega programa dela. Društvo je v skladu z zahtevki prejelo 9.385,21 EUR (po pogodbi je bilo dodeljenih 11.405,60 EUR). Dodatno je razknjižilo iz PČR 1.013,88 EUR prihodkov na račun izvedenega programa iz leta 2020.

Članarine so se v primerjavi z letom 2020 dodatno znižale, in sicer za 23 %. Znižanje je posledica epidemije koronavirusa, ki je povzročila nižji interes k pridobitvi članstva. Prav tako ni bilo izvedenih več plačljivih dejavnosti (ekskurzije,..), ki bi člane spodbudilo k vplačilu članarine. Skupna vrednost članarin se je znižala tako pri ljubiteljih kot pri rednih članih.

Društvo je v letu 2021 ponovno izkazalo prihodke iz naslova zborovanj v višini 1.285 EUR, saj je izvedlo zborovanje v Tržiču. V letu 2021 društvo ni imelo prihodkov iz naslova izvedenih strokovnih ekskurzij ali muzejskih iger, saj bi bila njihova izvedba zaradi epidemije koronavirusa zelo otežkočena.

Prihodki iz dohodnine so se povišali za 112%.

V izkazu poslovnega izida je razkrito, da društvo izkazuje tudi pridobitne prihodke, in sicer prihodke iz kotizacij za zborovanje. Vsi ostali prihodki leta 2021 so prihodki nepridobitne dejavnosti.

Odhodki so sestavljeni iz stroškov materiala (3 %), stroškov storitev (95 %) in drugih odhodkov (2 %). Stroški materiala so stroški pisarniškega materiala in elektrike. Stroški storitev, ki zavzemajo glavnino vseh stroškov, pa predstavljajo stroške:

- izplačila Valvasorjevih nagrad (v letu 2021 so bile izplačane vse nagrade, ki se podeljujejo),

- oblikovanja in tiska knjižice in map za Valvasorjeve nagrade,

- pogodbenega dela (Dom Bled),

- tiska in ponatisa knjige Uvod v muzeologijo,

- potne stroške za predavatelje, člane izvršnega odbora, udeležence srečanja v Vukovarju, vzdrževalce Doma Bled in delavca, ki dostavlja polog članarin;

- urejanja spletne strani,

- predavanja za predavateljico na Muzeoforumu,

- reprezentance,

- stroški izvedbe zborovanje v Tržiču,

- posredne stroške: računovodske storitve, tisk članskih nalepk in kartic, bančne storitve, poštnina,…

- odvetniških in pravnih storitev.

Stroški so se v primerjavi s preteklim letom znižali za 15%, poraba pa je bila v skladu s planiranim programom dela.



V izkazu poslovnega izida za leto 2021 beležimo presežek odhodkov nad prihodki v višini 794,79 EUR. Izkazana je davčna izguba. Izguba je nastala predvsem kot posledica epidemiološke situacije, ki je vplivala na padec vplačanih članarin ter manjšo izvedbo drugih plačljivih programov. Izguba znižuje del čistega presežka prihodkov za določen namen, ki na dan 31.12.2021 tako znaša 2.537,57 EUR.

|  |  |  |
| --- | --- | --- |
|  |  |  |
| Nanika Kokalj |  |  |
| Računovodja SMD |  |  |
|  |  |  |

Piran, 14.3.2022